# Ari Lahti

### Wikipedia

Ari Samuel Lahti (s. 28. toukokuuta 1960, Valkeakoski) on monipuolisuuteen erikoistunut tekijä: Irwin-vuosikertakirjailija-dokumentaristi, muusikko, taidekehystäjä ja valokuvaaja.

Tunnustettu Irwin-tulkki esiintyy Ari G / Ari Goodman -nimillä. Maankuulu Irwin-tulkki on esiintynyt useissa yhteyksiä, eri yhtyeiden kanssa ja jakanut omalta osaltaan sitä iloa yleisölle, kuin monet muutkin Irwin-bändit ja -artistit, ja varsinkin Irwin Goodman vuosikymmeniä aikaisemmin.

Kiireisten kirjoitustöiden ja muiden työkiireiden, päivätöidenkin, vuoksi harvakseltaan mutta säännöllisesti ympäri vuoden keikkailevasta Irwin-bändistä pois jääminen, jätti kuitenkin aukon perustaltaan reteenä musiikkimiehenä tunnetun Arin esiintymisrepertoaariin. Vuosikymmenen (ja -tuhannenkin) vaihduttua, kiireiden ja vastuupisteiden muututtua, Arin musiikkisuoni alkoi taas pulputa musiikkia voimallisesti - oli aika jatkaa Irwinin viitoittamaa musiikillista tiettä ja jatkaa musiikillisia perinteitä, tehdä uuttakin musiikkia, myös reteessä Goodman-Retee -hengessä. Irwiniltä muutama yli jääneet laulut saivat lopullisen melodisen muotonsa Arin sävellyksinä, myös uutta irwinismiä mm. Emil von Reteen ( Vexi Salmi ) kanssa on syntynyt.

Arin yhdeksi vahvuudeksi tässä genressä luettakoon tiivis, lähes vuosikymmen ajan jatkunut yhteistyöjakso Irwinin kanssa, tämän keikkaorkesterissa lukuisilla keikoilla ympäri maan. Irwinin kanssa tehty yhteistyö jätti jälkensä myös sävellyskynään - uusia lauluja syntyy kaiken muun tekemisen ohessa. Ari G & The Yhtye nähdään keikoilla aina silloin tällöin, orkesterin repertoaari on laaja - joustavana ryhmänä keikkapaikkojen kirjo on myös melkoinen. Yhtye toiminut vuodesta 2002 ja sen ohjelmisto on laaja, käsittäen oman tuotannon lisäksi koko Irwin Goodmanin tuotannon, myös tarvittaessa myös 60-lukulaista brittilähtöistä materiaalia, sekä 50-luvun rock'n'roll -klassikoita. Akustiseen kokoonpanoon kuuluu Ari Lahden lisäksi mm. Antti Peltola, Vesa Rantanen, Tapio Tuomisto. Sähköisen puolen kavereista mainittakoon nykyisin keikkamiehitykseen kuuluvat: Tapio Ahonen, Tapani Huippula ja Spide Kuhlström.

Irwin Goodman -instituutin ja Irwin Goodman ry:n puuhamies, valokuvaaja, muusikko Ari Lahti on tehnyt mittavan työn ja koonnut Irwin-historiaa dvd:n ja kirjan muotoon. Lahti oli Irwinin pitkäaikainen taustamuusikko ja ystävä, joten materiaalia on editoitavissa yllin kyllin omien, kirkkaana säilyneiden muistojen lisäksi, omasta laajasta arkistosta.

Varsin kunnianhimoinen on valkeakoskelaisen Ari Lahden aloittama hanke: hän nimittäin aikoo julkaista kokonaisen kirjasarjan Irwin Goodmanista. Ari Lahti oli mukana vuonna 1981 perustamassaan yhtyeessä Irwinin lapset, joka sitten myös säesti Irwiniä lähes koko 1980-luvun lopun ajan. Tuohon aikaan mahtuu mm. Irwinin uusi tuleminen estradeille Härmäläisen perusjuntin (jonka tekijätiimiin Ari myös kuuluu säv. Irwin Goodman – Ari Lahti – Kassu Halonen ja san. Emil von Retee (1984) ja Rentun ruusun (1988) myötä. Näin ollen Arilla jos kenellä on aiheeseen riittävästi näkemystä, eipä sovi ollenkaan epäillä hänen hankkeensa onnistumista.

Vuosikertakirja-sarjan kirjat eivät ole tieteellisen tarkkaa Irwin-dokumentointia, vaikka sitäkin siellä on, vaan pikemminkin muistikirjanomaista katsausta Irwinin elämään, hänen musiikkituotantoonsa ja aikakauteensa. Vuosikertakirja I on muhkea teos, nyt toinen laajennettu painos 430 sivua käsittävänä kokonaisuutena se on myös tähän asti laajin Irwin-julkaisu. Ari Lahden lisäksi teoksen tekijäkaartiin kuuluvat mm. Irwin Klubin asiantuntijajäsen Veikko Tiitto sekä mm. Maarit Niiniluoto ja Danny, joiden molempien kirjoitukset ovat mukana. Kirja on värikäs ajankuvaus.

Vuosikertasarjan DVD:t ovat kirjasarjasta poiketen enemmän kronologisia, jo ilmestynyt pilotti osa käsittää Irwinin nuoruuden ja uran alkuajat – Antista Irwiniksi. Myöhemmin DVD-sarja täydentyy yleisöversioilla jotka tulevat laajempaan levitykseen.

Ari ( Ari G ) on yhtyeineen myös itse viime vuosina levyttänyt Irwinin jälkeenjäänyttä tuotantoa, myös uutta irwinismiä on syntynyt itsensä Emi von Reteen, eli Vexi Salmen kanssa.

Ari Lahti muistetaan myös ensimmäisen Irwin coverbändin "Irwinin lapset" perustajana ja vetäjänä. Vuonna 1998 hän siirtyi soolouralle. Kirjailija-säveltäjä-dokumentaristi kannustaa vanhaa yhtyettään eri tavoin, yhteiskeikoilla ja mm. Irwin-klubin toiminnan kautta.

Musiikki on ollut lahden ammattina ja rakkaana harrastuksena jo yli 30 vuotta.

Levy-yhtiö AurinkoRecords ja Valkeakoski-median G-tuotanto ovat Arin vedossa olevia tuotantoyrityksiä.

Ari Lahti tunnetaan myös taitavana muotokuvaajana, joka onkin hänen leipätöissään aina mukana, samoin taidekehystäjän taidot Lahti haluaa pitää yllä työskentelemällä myös kaiken aikaa mukana perheyrityksessä.

## [muokkaa] Aiheesta muualla

- www.arilahti.com kotisivut
- www.irwingoodman.com

Haettu osoitteesta http://fi.wikipedia.org../../../a/r/i/Ari_Lahti_251c.html

Luokka: Suomalaiset henkilöt

##### Views

- Artikkeli
- Keskustelu
- Nykyinen versio

##### Etsi